

Datum: 08.12.2015

**ZADEVA: SKLEP o OBLIKOVANJU najemnin za neprofitna stanovanja**

**PRAVNA PODLAGA:**

* Uredba o metodologiji za oblikovanje najemnin v neprofitnih stanovanjih ter merilih in postopku za uveljavljanje subvencioniranih najemnin (Uradni list RS, št. 131/03, 142/04, 99/08, 62/10 – ZUPJS in 79/15)
* Statut Občine Dobrovnik (Uradni list RS št. 35/07, 2/09 in 66/10)

**PREDLAGATELJ: župan Občine Dobrovnik**

**VSEBINA:**

**1. Pravna podlaga in razlogi za sprejem**

Po Uredbi o metodologiji za oblikovanje najemnin v neprofitnih stanovanjih ter merilih in postopku za uveljavljanje subvencioniranih najemnin (Uradni list RS, št. 131/03, 142/04, 99/08, 62/10 – ZUPJS in 79/15) se lahko najemnikom neprofitnih stanovanj najemnina obračuna največ po stopnji 4,68% od vrednosti stanovanj.

Stanovanjski sklad Republike Slovenije, javni sklad, je zaradi uskladitve najemnin za neprofitna stanovanja, ki so v njegovi lasti in so bila pridobljena na podlagi soinvestitorskih pogodb z občinami, na podlagi odločitve, da so najemnine za navedena stanovanja obračunavajo na enak način, kot jih na podlagi sprejetih sklepov določajo posamezne občine, na občino naslovil dopis, da bo tudi v letu 2016 obračunaval najemnino tem najemnikom na enak način kot občina.

**2. Predstavitev vsebine**

Predlaga se, da se najemnikom neprofitnih stanovanj najemnina obračuna po isti stopnji kot do sedaj in sicer po stopnji 4,04 % od vrednosti stanovanj.

**3. Ocena finančnih posledic**

Sprejetje sklepa ima za proračun Občine Dobrovnik posledice na strani prihodkov.

Za najemnike neprofitnih stanovanja sprejetje sklepa ne predstavlja povečanja.

**PREDLOG:**

Občinskemu svetu Občine Dobrovnik se predlaga, da v predloženi obliki predlog Sklepa o oblikovanju najemnin za neprofitna stanovanja prouči in ga sprejme.

Pripravila:

Občinska uprava Občine Dobrovnik

Župan - Polgármester

Marjan KARDINAR, univ.dipl.inž.agr.

Na podlagi 16. člena Statuta Občine Dobrovnik (Ur. list RS, št. 35/2007, 2/2009 in 66/2010) je občinski svet Občine Dobrovnik na svoji \_\_ seji dne \_\_sprejel

**S K L E P**

**o oblikovanju najemnin za neprofitna stanovanja**

1. člen

Najemnikom neprofitnih stanovanj se najemnina obračuna po stopnji 4,04 % od vrednosti stanovanja.

2. člen

Ta sklep velja z dnem sprejema, uporablja pa se od 01.01.2016 dalje.

Številka:

Datum:

Župan - Polgármester

Marjan KARDINAR, univ.dipl.inž.agr.